পরী (২০১৮-এর চলচ্চিত্র)
পরী (হিন্দি: परी) হচ্ছে ২০১৮ সালে মুক্তিপ্রাপ্ত ভারতীয় অতিপ্রাকৃতিক ভয়ঙ্কর চলচ্চিত্র, যেটি ২০১৮ সালের ২ মার্চ তারিখে মুক্তি পায়। এই চলচ্চিত্রের শুটিং ২০১৭ সালের ১৩ জুন তারিখে শুরু হয়েছিল। পরী হচ্ছে অভিনেত্রী অনুষ্কা শর্মার নিজস্ব প্রোডাকশন হাউসে, ক্লিন স্ল্যাট ফিল্মসের ৩য় চলচ্চিত্র। এই চলচ্চিত্রটি প্রযোজনার পাশাপাশি এটিতে অভিনয়ও করবেন অনুষ্কা শর্মা। তার সাথে এই চলচ্চিত্রে পরমব্রত চট্টোপাধ্যায় এবং রজত কাপুর। এই চলচ্চিত্রটি ক্লিন স্ল্যাট ফিল্মস, ক্রিয়ার্জ এন্টারটেইনমেন্ট এবং কাইটা প্রোডাকশনের যৌথ অংশগ্রহণে নির্মিত। এই চলচ্চিত্রটি পরিচালনার মাধ্যমে প্রসিত রায় পরিচালনায় অভিষেক করছেন। এই চলচ্চিত্রের সঙ্গীত পরিচালক হচ্ছেন অনুপম রায়।